**REFERAT FRA STYREMØTE 09-2021**

**I NORSK IRSKSETTERKLUBB**

Dato: 28.juni 2021

Tid/sted: 19.30 - 22.15., Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Frode Døsvik (1.vara) og Micael Wendell ( 2.vara).

Referent: Vigdis Ingebrigtsen.

**Sak 01-09-21: Innkalling og dagsorden**

Vedtak:*Godkjent.*

**Sak 02-09-21: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 119/18 | Profileringsartikler | GPGSLM RB | Avdelingene har gitt tilbakemelding om at de ønsket et tilbud på jaktvesten til Bergans. Vi har fått oppgitt innkjøpspris. Undersøker videre pris for brodering og evt. sponsing. *Vi har fått tilbud om trykking fra « SignOn ». Det blir klubblogo på fremsiden og en brodert irsk setter på ryggen. LM lager en konkurranse på Facebook om valg av motiv, deretter tegner hun motivet og sender til brodering. Når vi har fått demovest blir det publisert for bestilling. Målet er å få lansert vesten i løpet av august.**Avdelingene må ta opp forhåndsbestillinger, deretter blir det felles bestilling hos Bergans/trykkeri.*Det er også interesse for dirkete netthandel hos levrandører for sportsklær og hundeutstyr. Styret ser videre på denne løsningen hos ulike levrandører. NISK ønsker flere sponsorer og vil se på aktører. En innkjøps samarbeidsavtale med nettbutikker på nettsiden kan være en løsning.*Vi har avventet videre behandling av denne saken pga korona situasjonen.**Men vi har fått tilbud fra « Fjellpulken » som det legges ut informasjon om på hjemmesiden.* |

**Sak 03-09-21: Oppfølging av vedtak fra RS**

Nytt styre: konstituering, informasjon, presentasjon.

* Saker som kommer inn til styret via post@nisk.no: Alle besvarelser legges ut på «svar alle». Dermed får hele styret innsyn i hva som rører seg i organisasjonen. I tillegg sikrer vi at alle som henvender seg får et svar.
* Forespørsler om medlemskap og salgsvarer svarer sekretær på uten «svar alle».
* Delegasjon av oppgaver: Arbeidsfordelingen i styret er for så vidt avklaret. Imidlertid får enkelte/påtar noen seg mer arbeid enn hva en kan forvente, og derfor skal vi bli flinkere til å delegere/spørre hverandre om bistand.

Lovendring: «Hederstegn i gull»

*Vedtak: VI sender vedtak om endringen til FKF for godkjenning, deretter blir lovene endret på nisk.no*

Nye avlskriterier:

Vedtak: *Formelt ble endringene vedtatt 06.06., men av praktiske årsaker trer dem i kraft fra 01.09.2021. Det må først publiseres ordentlig, og det med artikkel på vår hjemmeside, samt artikkel i «Fuglehunden» nr. 5. Endringene vil bli implantert i RAS ved neste oppdatering som da skal godkjennes av NKK.*

*Kullgodkjenning etter 01.09. der foreldre allerede er godkjente vil ikke ha tilbakevirkende effekt.*

Kullavgift:

Vedtak: *Gebyr kr. 300,- utgår for registrering av valpekull fra 01.09.2021. VI lager en liten artikkel på hjemmesiden.*

Nedsatt arbeidsutvalg for evaluering av organisasjonsmodellen:

Vedtak: *Leder av utvalget er Lene og hun har avholdt første møte der oppgaver er fordelt. LM oppdaterer styret fortløpende. Anniken lage artikkel i FH nr. 5 med informasjon om utvalgets oppgaver.*

Avdeling 3: Tidligere kasserer fikk mandat til å administrere avdelingens økonomi frem til RS 2021. Avdelingen er ikke nedlagt og må fortsette å føre regnskap i Ajour og levere årsregnskap.

Vedtak: *Styret ønsker å utvide mandatet til RS 2022. GS forespør.*

**Sak 04-09-21: Handlingsplan 2021**

Fordeling av oppgaver.

Vedtak: *GS lager forslag til fordeling av ansvar/arbeidsoppgaver til neste styremøte for drøfting og planlegging.*

**Sak 05-09-21: Ny sponsor**

Vi har fått en ny sponsor med rabattavtale på 15% for medlemmer på produkter fra Fjellpulken og Seleverkstedet. De har blant annet kløv, kjørestrikk, kjøretrikkpakker og seler.

Vedtak; *VI lager en artikkel på hjemmesiden med informasjon, og legger inn banner- logo.*

**Sak 06-09-21: Intern sak**

 *Unntatt offentligheten.*

**Sak 07-09-21: Avl**

Forslag fra avlsrådsleder at dette er fast første sak på styremøtene og at Tore Salvesen og Jan Erik Svandal også er deltakere her.

Ingen nye saker / søknader innkommet.

Vedtak: *Utsettes til neste møte.*

**Sak 08-09-21: Post til styret**

Diverse info fra FKF og NKK, tatt til etterretning og videresendt til avdelinger/DR det som er aktuelt

Ulike henvendelser fra medlemmer er besvart.

Henvendelse fra leder i RU (Raseutvalg) Thomas Tollefsen ifht publisering av % andel av irsk setter som deltar på jaktprøver; *Styret har ingen innvendinger på dette og gir tillatelse. AF svarer.*

**Sak 09-09-21: Status arbeidsutvalget**

Utvalget hadde sitt første møte 21.06. og fordelte seg da i to grupper som skal jobbe videre med ulike forslag. Gruppene skal ha møte 05.07., og nytt felles møte 16.08.

**Sak 10-09-21: Kjøreregler på sosiale medier**

Jan Riise Pedersen og Tor-Hartvig Bondø har laget et forslag. Beslutninger.

Vedtak: *Utsettes til neste styremøte.*

**Eventuelt:**

* Leder i FH nr. 5: Frode, frist 25.07. sendes til annikfri@online.no
* Leder i FH nr. 6: Micael, frist 22.09.sendes til annikfri@online.no
* Søknad fra «Arbeidsutvalget for ny organisasjonsmodell»;

«Da søker arbeidsutvalget om et tilskudd, budsjett som vedlagt. Bakgrunnen er et ønske om å gjennomføre et fysisk møte i gruppen, og i forbindelse med dette kunne invitere avdelings- og distriktsrepresentanter til diskusjon.

Budsjett:

Møterom på Gardermoen kr 7.000,-

Reise x 7 kr 10.500,-

Reise x 10

Avd/distrikt kr 15.000,-

Diverse kr 7.500,-

Totalt kr 40.000,-

Overskytende kr 7.500,- tenkes avsatt som en buffer til å dekke eventuelle kostnader.

Med vennlig hilsen

Lene Moen»

Vedtak: *Budsjettet for NISK 2021 viser allerede et underskudd og det er ikke budsjettert med midler til organisasjonsutvalget. Men styret er enig i at dette er en viktig sak og må drøftes ordentlig og ser behovet for et fysisk møte. Søknaden innvilges, men da vil HS avholde møte med avdelings- og distriktsrepresentantene samtidig slik at det blir et to-delt møte.*